Ɣer taggara n was wis kraḍ,yebbiten lmektub ɣer yiwet n tqacuct n wuẓru ala igider I izemren ad yaweḍ ɣer din.Mi tni-d-yewwet ubeḥri asemmaḍ n wudrar,d yebbin yides arriḥa n tlelli.Bdan abenun ayen niqal yuɣal d Tirga,reǧmen ayen yellan dayla-nsen,xtaren s lemḥiba anda ara ẓẓun tizemrin d tenqlin,msefhamen gar-asen ɣef umkan ilḥan ad zarɛen naɛma,xedmen deg uzal d yiḍ,farqen iman-nsen d igrawen isegmen s lebɣi ala rebbi waḥdes I yellan d anagi ɣef ayen ixedmen.Ɣef ayagi mɣind yirden ula deg carfan,tjur gant lɣella;timaẓagin n tɣeṭen ččurent d ifki,ifellaḥen farḥen s wayen I d-ujwen.Musa ikcem di tlemmast n yirden,allen-is ččurent d imeṭṭi dewren-as-d ifellaḥen ifassen nsen de igenni aḥemden rebbi ɣef lxir d ṛṛeẓq id-yefka;dɛawi n Musa,ayagi dessaḥ!neɣ d target;dɣa dessaḥ amkan amagi yeččuren d iblaḍen yefka-d akk anecta n naɛma s tidi-neɣ,ṣṣut-is yettargigi.